
PATVIRTINTA
Lietuvos kalėjimų tarnybos
direktoriaus 2025 m. liepos 8 d.
įsakymu Nr. V-595


RESOCIALIZACIJOS VALDYBOS VIRŠININKO
PAREIGYBĖS APRAŠYMAS

I SKYRIUS
PAREIGYBĖS CHARAKTERISTIKA

1. Resocializacijos valdybos viršininkas yra statutinis valstybės tarnautojas.
2. Pareigybės grupė – 3.

II SKYRIUS
PAREIGYBĖS PASKIRTIS

3. Resocializacijos valdybos viršininko pareigybė reikalinga organizuoti, koordinuoti ir kontroliuoti valdybos veiklą užtikrinant pavestų uždavinių ir funkcijų įgyvendinimą bei koordinuoti ir kontroliuoti kalėjimų Resocializacijos skyrių vykdomą veiklą.

III SKYRIUS
SPECIALIEJI REIKALAVIMAI ŠIAS PAREIGAS EINANČIAM PAREIGŪNUI

4. Pareigūnas, einantis šias pareigas, turi atitikti šiuos specialiuosius reikalavimus:
4.1. turėti ugdymo mokslų studijų krypties, socialinių mokslų studijų krypties arba teisės mokslų studijų krypties aukštąjį universitetinį išsilavinimą ar jam lygiavertį išsilavinimą; 
4.2. turėti ne mažesnę kaip 2 metų darbo patirtį Lietuvos kalėjimų tarnyboje nuteistųjų resocializacijos srityje;
4.3. atitikti teisės aktuose nustatytus reikalavimus, būtinus išduodant leidimą dirbti ar susipažinti su įslaptinta informacija, žymima slaptumo žyma „Riboto naudojimo“; 
4.4. atitikti sveikatos būklės sąvado reikalavimus pagal III skiltį;
4.5. atitikti pareigūnų fizinio pasirengimo reikalavimų trečiąjį lygį.

IV SKYRIUS
ŠIAS PAREIGAS EINANČIO PAREIGŪNO FUNKCIJOS

5. Šias pareigas einantis pareigūnas vykdo šias funkcijas: 
5.1. vadovauja Resocializacijos valdybai, formuoja tikslus ir uždavinius, planuoja, organizuoja valdybos veiklą, paskirsto pavedimus, kontroliuoja jų vykdymą, užtikrina valdybai  pavestų užduočių ir priskirtų funkcijų įgyvendinimą;
5.2. organizuoja kalėjimuose nuteistųjų resocializaciją, kontroliuoja resocializacijos procesų vykdymą bei užtikrina metodinės ir praktinės pagalbos kalėjimų Resocializacijos skyrių specialistams teikimą;
5.3. organizuoja ir kontroliuoja  bausmių vykdymo sistemos poreikius atitinkantį nuteistųjų užimtumą darbine veikla;
5.4. pagal valdybos kompetenciją dalyvauja rengiant teisės aktų, reglamentuojančių laisvės atėmimo bausmių vykdymą, organizuojant nuteistųjų resocializaciją, darbinę veiklą, projektus, teikia siūlymus Lietuvos kalėjimų tarnybos vadovybei dėl teisės aktų tobulinimo;
5.5. informuoja Lietuvos kalėjimų tarnybos vadovybę apie nustatytus kalėjimų Resocializacijos skyrių veiklos trūkumus, siūlydamas priemones jiems šalinti;
5.6. inicijuoja ir palaiko Resocializacijos valdybos bei koordinuoja kalėjimų Resocializacijos skyrių bendradarbiavimą su valstybės institucijomis, visuomeninėmis organizacijomis ir religinėmis bendruomenėmis socialinės pagalbos suimtiesiems ir nuteistiesiems, nuteistųjų resocializacijos, lygtinio paleidimo iš laisvės atėmimo vietų įstaigos taikymo, formaliojo ir neformaliojo švietimo, profesinio užimtumo, nusikalstamo elgesio rizikos vertinimo, elgesio pataisos programų, atkuriamojo teisingumo ir suimtųjų bei nuteistųjų užimtumo klausimais;
5.7. organizuoja ir kontroliuoja Lietuvos kalėjimų tarnybos bendradarbiavimą su fiziniais ar juridiniais asmenimis, sutarčių sudarymą dėl nuteistųjų užimtumo darbine veikla Lietuvos kalėjimų tarnybos teritorijose ar už jų ribų;
5.8. kontroliuoja kalėjimuose vykdomą lygtinio paleidimo iš laisvės atėmimo vietų įstaigos instituto taikymą, užtikrindamas tinkamą bendradarbiavimą su visuomeninėms organizacijomis, kurių atstovai dalyvauja nuteistųjų lygtinio paleidimo komisijų veiklose;
5.9. organizuoja ir kontroliuoja atkuriamojo teisingumo modelio įgyvendinimą ir vykdymą kalėjimuose;
5.10. organizuoja ir kontroliuoja nusikalstamo elgesio rizikos vertinimo metodikų, elgesio pataisos programų, psichologinio darbo ir kitų prevencinių, intervencinių bei kryptingą užimtumą skatinančių priemonių įgyvendinimą kalėjimuose;
5.11. suderinus su Lietuvos kalėjimų tarnybos direktoriaus pavaduotoju, kuruojančiu resocializacijos sritį, parengia pavedimus kalėjimų viršininkams ir kalėjimų Resocializacijos skyrių viršininkams įgyvendinti priemones, sietinas su nuteistųjų resocializacija ir kontroliuoja pavedimų vykdymą;
5.12. Lietuvos kalėjimų tarnybos vadovybės pavedimu dalyvauja kalėjimų Resocializacijos skyrių veiklos tiksliniuose patikrinimuose, rengia pažymas apie patikrinimų rezultatus su siūlymais dėl nustatytų trūkumų šalinimo ir / ar veiklos tobulinimo bei teikia juos Lietuvos kalėjimų tarnybos vadovybei, užtikrindamas metodinės ir praktinės pagalbos teikimą kalėjimų Resocializacijos skyrių specialistams;
5.13. teikia Lietuvos kalėjimų tarnybos vadovybei pasiūlymus dėl valdybos pareigybių komplektavimo, valdybos darbuotojų perkėlimo į kitas pareigas ar atleidimo, formuluoja valdybos darbuotojams tarnybinės veiklos užduotis ir vertina rezultatus, teikia pasiūlymus dėl valdybos darbuotojų skatinimo;
5.14. pagal kompetenciją organizuoja valdybos atsakymų į valstybės ir savivaldybių institucijų ir įstaigų, visuomeninių organizacijų paklausimus ir kitokio pobūdžio raštus, taip pat atsakymų į laisvės atėmimų vietų įstaigoje esančių asmenų ir kitų asmenų prašymus ir skundus rengimą;
5.15. organizuoja ir kontroliuoja nuoseklų dinaminio saugumo modelio įgyvendinimą kalėjimų Resocializacijos skyriuose;
5.16. pagal kompetenciją organizuoja ir kontroliuoja praktinės ir metodinės pagalbos valdybos darbuotojams teikimą;
5.17. pagal kompetenciją kontroliuoja žmogaus teisių ir laisvių užtikrinimą kalėjimuose ir teikia Lietuvos kalėjimų tarnybos direktoriui siūlymus, užtikrindamas Žmogaus teisių ir pagrindinių laisvių apsaugos konvencijos, Europos konvencijos prieš kankinimą ir kitokį žiaurų, nežmonišką ar žeminantį elgesį ar baudimą, Europos Tarybos Ministrų Komiteto rekomendacijų bei Europos kalinimo įstaigų taisyklių nuostatų įgyvendinimą;
5.18. pagal kompetenciją dalyvauja komisijų ir darbo grupių veikloje, užtikrindamas komisijoms ir darbo grupėms pavestų užduočių tinkamą įgyvendinimą;
5.19. vykdo kitus su valdybos veikla susijusius nenuolatinio pobūdžio Lietuvos kalėjimų tarnybos vadovybės pavedimus.
5.20. kai laikinai nėra valdybos viršininko (atostogos, komandiruotė ar liga), jo pareigybės aprašyme numatytas funkcijas atlieka tarnybos direktoriaus įsakymu paskirtas pareigūnas.

V SKYRIUS
ŠIAS PAREIGAS EINANČIO PAREIGŪNO PAVALDUMAS

6. Šias pareigas einantis pareigūnas tiesiogiai pavaldus Lietuvos kalėjimų tarnybos direktoriaus pavaduotojui.
__________________

